
Rīgā 

2023. gada 16. martā 

Rezolūcija par RTU LJA direktora pienākumu izpildītājas K. Carjovas neatbilstību amatam
2022. gada 24. februārī Latvijas Kuģu kapteiņu asociācijas (LKKA) Padomes sēdē tika izteikta neuzticība Latvijas Jūras akadēmijas rektorei K. Carjovai sakarā ar neefektīvu un neprasmīgu jūrniecības izglītības iestādes pārvaldību vairāku gadu garumā, kas rezultējusies ar izglītības kvalitātes kritumu un reflektantu ievērojamu kopskaita samazinājumu.
Ņemot vērā, ka situācija reorganizētajā jūrniecības izglītības iestādē – Rīgas Tehniskās universitātes Latvijas Jūras akadēmijā – nav uzlabojusies, un K. Carjova aizvien nav spējusi sastrādāties ar jūrniecības nozari, LKKA biedru kopsapulce pievienojas LKKA Padomes sēdē izteiktajam viedoklim un 2023. gada 16. martā pieņem šādu rezolūciju:
LKKA aicina atbildīgās iestādes atbrīvot K. Carjovu no Rīgas Tehniskās universitātes Latvijas Jūras akadēmijas direktora pienākumu izpildītāja amata un neatbalstīt viņas kandidatūru citos vadošos amatos jūrniecības izglītības jomā. 

